CELEX: 52011DP0029
Language: mt
Date: 2011-02-03 00:00:00
Title: Talba għat-tneħħija tal-immunità parlamentari tas-Sur Tamás Deutsch Deċiżjoni tal-Parlament Ewropew tat- 3 ta’ Frar 2011 dwar it-talba għat-tneħħija tal-immunità ta’ Tamás Deutsch (2010/2123(IMM))

22.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               CE 182/18
            
         Il-Ħamis 3 ta’ Frar 2011Talba għat-tneħħija tal-immunità parlamentari tas-Sur Tamás Deutsch
   P7_TA(2011)0029
   Deċiżjoni tal-Parlament Ewropew tat-3 ta’ Frar 2011 dwar it-talba għat-tneħħija tal-immunità ta’ Tamás Deutsch (2010/2123(IMM))
   2012/C 182 E/06
   
      Il-Parlament Ewropew,
   
               —
            
            
               wara li kkunsidra t-talba għat-tneħħija tal-immunità ta’ Tamás Deutsch, imressqa mill-awtoritajiet ġudizzjarji tal-Ungerija fid-9 ta’ Ġunju 2010, u mħabbra fis-seduta plenarja tat-8 ta’ Lulju 2010,
            
         
               —
            
            
               wara li sema' lil Tamás Deutsch bi qbil mal-Artikolu 7(3) tar-Regoli ta’ Proċedura tiegħu,
            
         
               —
            
            
               wara li kkunsidra l-Artikoli 8 u 9 tal-Protokoll dwar il-Privileġġi u l-Immunitajiet tal-Unjoni Ewropea, tat-8 ta’ April 1965, kif ukoll l-Artikolu 6(2) tal-Att dwar l-elezzjoni tal-Membri tal-Parlament Ewropew b'suffraġju universali dirett, tal-20 ta’ Settembru 1976,
            
         
               —
            
            
               wara li kkunsidra s-sentenzi tal-Qorti tal-Ġustizzja tal-Unjoni Ewropea tat-12 ta’ Mejju 1964, tal-10 ta’ Lulju 1986 u tal-21 ta’ Ottubru 2008 (1),
            
         
               —
            
            
               wara li kkunsidra t-Taqsima 10(2) tal-Att LVII tal-2004 dwar l-istatut ġuridiku tal-Membri Ungeriżi tal-Parlament Ewropew, Taqsima 5(1) tal-ATT LV tal-1990 dwar l-istatut ġuridiku tal-Membri Ungeriżi tal-Parlament Ungeriż u t-Taqsima 12(1) tal-Att LVII tal-2004,
            
         
               —
            
            
               wara li kkunsidra l-Artikoli 6(2) u 7 tar-Regoli ta’ Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Affarijiet Legali (A7-0015/2011),
            
         
               A.
            
            
               billi tmexxew proċedimenti kriminali minn ċittadin Ungeriż kontra Tamás Deutsch, Membru tal-Parlament Ewropew, li huwa akkużat fil-Qorti tat-tieni u t-tielet Distrett ta’ Budapest b'malafama skont it-Taqsima 179(2)(b-c) tal-Kodiċi Kriminali Ungeriż,
            
         
               B.
            
            
               billi, b'konformità mal-Artikolu 9 tal-Protokoll dwar il-Privileġġi u l-Immunitajiet tal-Komunitajiet Ewropej, matul is-sessjonijiet tal-Parlament Ewropew, il-Membri tiegħu jgawdu fit-territorju tal-Istat tagħhom stess mill-immunitajiet mogħtija lill-Membri tal-Parlament ta’ pajjiżhom, u billi Membru ma jistax jirrikorri għall-immunità meta jinqabad iwettaq reat u billi dan ma jwaqqafx lill-Parlament Ewropew milli jeżerċita d-dritt tiegħu li jneħħi l-immunità ta’ wieħed jew waħda mill-Membri tiegħu,
            
         
               Ċ.
            
            
               billi, skont it-Taqsima 10(2) tal-Att LVII tal-2004 dwar l-istatut ġuridiku tal-Membri Ungeriżi tal-Parlament Ewropew, Membru tal-Parlament Ewropew jingħata l-istess immunità bħal Membru tal-Parlament Ungeriż,
            
         
               D.
            
            
               billi, skont it-Taqsima 5(1) tal-ATT LV tal-1990 dwar l-istatut ġuridiku tal-Membri tal-Parlament Ungeriż, il-proċedimenti kriminali kontra Membru jistgħu jitniedu jew jiġu segwiti biss bil-kunsens minn qabel tal-Parlament Ungeriż u skont it-Taqsima 12(1) tal-Att LVII tal-2004 l-Parlament Ewropew għandu jiddeċiedi dwar is-sospensjoni tal-immunità ta’ Membru tal-Parlament Ewropew,
            
         
               E.
            
            
               billi, is-Sur Deutsch huwa akkużat bir-reat ta’ malafama li allegatament twettaq permezz ta’ stqarrijiet li saru; dwar il-prosekutur, matul il-programm tar-radju mxandar fil-25 ta’ Marzu 2010 li għalih kien mistieden fil-kapaċità tiegħu ta’ politiku u Membru tal-Parlament Ewropew,
            
         
               F.
            
            
               billi, hu xieraq għalhekk li jingħad li s-Sur Deutsch esprima opinjonijiet fil-qadi ta’ dmirijietu bħala Membru tal-Parlament Ewropew,
            
         
               1.
            
            
               Jeddiċiedi li ma jneħħix l-immunità ta’ Tamás Deutsch;
            
         
               2.
            
            
               Jagħti istruzzjonijiet lill-President tiegħu sabiex jgħaddi minnufih din id-deċiżjoni u r-rapport tal-kumitat responsabbli tiegħu lill-awtorità kompetenti tar-Repubblika tal-Ungerija.
            
         
      (1)  Il-Każ 101/63 Wagner v Fohrmann u Krier [1964] ECR 195, il-kaz 149/85 Wybot v Faure u oħrajn [1986] ECR 2391 u l-Każijiet Konġunti C-200/07 u C-201/07 Marra v De Gregorio u Clemente, li għadhom ma ġewx rappurtati fir-Rapporti tal-Qorti Ewropea.